Cerdyn chwarae rôl - ymarfer

Ffonio

999.

**Y golygfeydd**

Mae pedair golygfa isod, gyda phob un yn seiliedig ar sefyllfa wahanol o argyfwng.
Mae’r rôl yn canolbwyntio ar y sgiliau cymorth cyntaf a ganlyn: ddim yn ymateb nac
yn anadlu, gwenwyno/sylwedd niweidiol, strôc ac adwaith alergaidd difrifol.

**Awgrymiadau ar gyfer llwyfannu a phropiau**

Bydd angen prop arnoch i gynrychioli ffôn ar gyfer y cynorthwyydd a desg a phrop i gynrychioli ffôn a chyfrifiadur ar gyfer y sawl sy’n delio â’r alwad. Ar gyfer y chwarae rôl adwaith alergaidd difrifol, mae’n bosibl yr hoffech chi gael prop i weithredu fel yr epi-pen.

**Y rolau**

Mae pob sesiwn chwarae rôl yn cynnwys cynorthwyydd a thrafodwr galwadau. Mae’r sawl sy’n delio â’r alwad yn cymryd rôl y gweithredwr galwadau ar ddechrau pob sesiwn chwarae rôl. Mae pob sesiwn chwarae rôl yn dechrau ar dudalen ar wahân. Gwnewch yn siŵr bod pob un yn y grŵp yn cael cyfle i chwarae rôl pob cymeriad. Neu gall dysgwyr ddarllen drwy’r trawsgrifiad a’i drafod gyda’i gilydd.

Treuliwch amser yn mynd i mewn ac allan o’r rôl. I gael arweiniad ar sut mae gwneud hyn, darllenwch y canllawiau ar greu amgylchedd dysgu diogel, cynhwysol a chefnogol.

**Ôl-drafodaeth**

Ar ôl i’r dysgwyr chwarae rôl neu ddarllen drwy’r straeon, treuliwch rywfaint o amser yn ôl-drafod. Rhowch gyfle iddyn nhw rannu eu meddyliau a gofyn unrhyw gwestiynau sydd ganddyn nhw. Atgoffwch nhw o’r blwch cwestiynau dienw a ble gallan nhw ddod o hyd i ragor o gymorth os oes angen.

**Chwarae rôl un – ddim yn ymateb ond yn anadlu**

Gweithredwr yr alwad: Helo, y gwasanaethau brys. Pa wasanaeth sydd ei angen arnoch? Tân, heddlu neu ambiwlans?

Helpwr: Ambiwlans

\*Mae’r gweithredwr galwadau’n cysylltu\*

Trafodwr galwadau: Gwasanaeth ambiwlans, beth yw cyfeiriad yr argyfwng?

Cynorthwyydd: yn rhoi’r cyfeiriad

Trafodwr galwadau: Allwch chi roi’r cyfeiriad llawn i mi eto i gadarnhau?

Cynorthwyydd: yn rhoi’r cyfeiriad

Trafodwr galwadau: Alla i gymryd eich rhif ffôn cyswllt os gwelwch yn dda?

Helpwr: yn rhoi’r rhif ffôn

Trafodwr galwadau: Ai ffonio amdanoch chi eich hun neu rywun arall ydych chi?

Helpwr: Rhywun arall

Trafodwr galwadau: Ydyn nhw’n wryw ynteu’n fenyw? *(Mae'r athro’n cadarnhau i’r grŵp fod hwn yn gwestiwn pwysig ar gyfer gweddill galwad 999 - er enghraifft, os yw’r unigolyn yn fenyw gyda phoen yn yr abdomen, byddai’r cwestiynau a ganlyn yn wahanol ar gyfer dyn sydd â phoen yn yr abdomen).*

Helpwr: Gwryw

Trafodwr galwadau: Beth sydd wedi digwydd heddiw?

Helpwr: Rydw i a fy ffrindiau wedi bod yn dathlu ein harholiadau ac rydyn ni wedi cael tipyn
o ddiod i’w yfed. Roedd fy ffrind yn sâl ond erbyn hyn mae ar y llawr ac nid yw’n deffro.

Trafodwr galwadau: Ydi o’n ymatebol?

Helpwr: Na – fel gwnes i ddweud, nid yw’n deffro.

Trafodwr galwadau: Ydi o’n anadlu’n normal?

Helpwr: Ydi

Trafodwr galwadau: Felly mae’n anadlu’n braf ac yn rheolaidd?

Helpwr: Ydi

Trafodwr galwadau: Ydi ei anadlu’n swnllyd?

Helpwr: Nac ydi

Trafodwr galwadau: Mae’r ambiwlans yn cael ei drefnu i chi’n awr.

Felly, dyma’r cyfeiriad y byddwn yn anfon yr ambiwlans ato: (*yn darllen y cyfeiriad yn ôl).* Allwch chi gadarnhau bod hynny’n gywir?

Helpwr: Ydi

Trafodwr galwadau: A oes unrhyw wybodaeth bellach a fydd yn helpu’r criw i ddod o hyd
i’r cyfeiriad?

Helpwr: Nac oes

Trafodwr galwadau: Ac a yw’r lle’n ddiogel?

Helpwr: Ydi

Trafodwr galwadau: Mae’r ambiwlans yn cael ei drefnu ar hyn o bryd, ond mae angen
i mi ofyn ychydig mwy o gwestiynau i chi, ond ni fydd hyn yn arafu’r ambiwlans rhag eich cyrraedd. Iawn?

Helpwr: Iawn

Trafodwr galwadau: Yr hyn rydw i eisiau i chi ei wneud yn awr yw ei droi ar ei ochr yn araf
gan gynnal ei ben - allwch chi wneud hynny i mi?

Helpwr: Gallaf – rydyn ni wedi ei roi ar ei ochr yn barod.

Trafodwr galwadau: Da iawn. Yn awr, rydw i eisiau i chi aros gydag ef a gwneud yn siŵr
ei fod yn parhau i anadlu drwy’r amser. Allwch chi wneud hynny i mi?

Helpwr: Iawn

Trafodwr galwadau: A gwnewch yn siŵr nad yw’n mynd yn rhy oer nac yn gorboethi?

Helpwr: Iawn

Trafodwr galwadau: Rydw i eisiau i chi gadw llygad arno. Os bydd yn datblygu symptomau newydd, os bydd ei gyflwr yn gwaethygu, os bydd pethau’n newid neu os bydd gennych chi bryderon eraill, ffoniwch 999 ar unwaith a rhoi gwybod i ni. Allwch chi wneud hynny?

Helpwr: Iawn

Trafodwr galwadau: A pheidiwch â ffonio unrhyw un arall ar y rhif hwn rhag ofn y bydd angen i ni eich ffonio’n ôl.

Helpwr: Iawn

Trafodwr galwadau: A oes unrhyw un arall yno a fuasai’n gallu mynd i gyfarfod a chyfarwyddo’r cerbyd?

Helpwr: Oes

Trafodwr galwadau: Iawn, gwych.

*(Efallai y bydd y sawl sy’n delio â’r alwad yn gofyn rhai cwestiynau ychwanegol yma
am y lleoliad/cyfeiriad)*

Ydi o’n dal i anadlu’n braf ac yn rheolaidd?

Helpwr: Ydi

*(Yn dibynnu ar lefel y sgwrs gyda’r galwr, mae’n bosibl y bydd y sawl sy’n delio â’r alwad
yn aros ar y ffôn gyda’r cynorthwyydd neu mae’n bosibl y bydd yn dewis gorffen yr alwad.)*

Felly, ydych chi’n mynd i aros gydag ef?

Helpwr: Ydw

Trafodwr galwadau: Mae help ar y ffordd ac rwy’n mynd i’ch gadael chi yn awr,
ond peidiwch ag anghofio os bydd yn datblygu unrhyw symptomau newydd, os bydd ei gyflwr yn gwaethygu, os bydd unrhyw newid neu os bydd gennych chi unrhyw bryder arall, ffoniwch 999 ar unwaith a rhoi’r wybodaeth ddiweddaraf i ni. Ydi hynny’n iawn?

Helpwr: Ydi

**Chwarae rôl dau – gwenwyno/sylwedd niweidiol**

Gweithredwr yr alwad (athro): Helo, gweithredwr y gwasanaethau brys.
Pa wasanaeth sydd ei angen arnoch? Tân, heddlu neu ambiwlans?

Helpwr: Ambiwlans

Trafodwr galwadau: Gwasanaeth ambiwlans, beth yw cyfeiriad yr argyfwng?

Cynorthwyydd: yn rhoi’r cyfeiriad

Trafodwr galwadau: Allwch chi roi’r cyfeiriad llawn i mi eto i gadarnhau?

Cynorthwyydd: yn rhoi’r cyfeiriad

Trafodwr galwadau: Alla i gymryd eich rhif ffôn cyswllt os gwelwch yn dda?

Helpwr: yn rhoi’r rhif ffôn

Trafodwr galwadau: Ai ffonio amdanoch chi eich hun neu rywun arall ydych chi?

Helpwr: Rhywun arall

Trafodwr galwadau: Ydyn nhw’n wryw ynteu’n fenyw? *(Mae'r athro'n cadarnhau i'r grŵp fod hwn yn gwestiwn pwysig ar gyfer gweddill galwad 999 - er enghraifft, os yw'r unigolyn yn fenyw gyda phoen yn yr abdomen, byddai'r cwestiynau a ganlyn yn wahanol ar gyfer dyn sydd â phoen yn yr abdomen).*

Helpwr: Menyw

Trafodwr galwadau: Beth sydd wedi digwydd heddiw?

Helpwr: Fe wnaeth hi fy ffonio i ac roedd hi’n swnio’n rhyfedd iawn – ...felly rydw i wedi dod draw ac mae’n ymddangos ei bod hi wedi cymryd tabledi.

Trafodwr galwadau: Ydi hi’n ymatebol?

Helpwr: Rywfaint

Trafodwr galwadau: Alla i siarad â hi?

Helpwr: Na. Ni all hi siarad â chi

Trafodwr galwadau: Beth yw'r rheswm dros hynny?

Helpwr: Mae hi’n gysglyd iawn

Trafodwr galwadau: Oes modd ei deffro hi?

Helpwr: Ydi, mae hi’n effro.

Trafodwr galwadau: Ydi hi’n brwydro’n daer am bob anadl?

Helpwr: Nac ydi. Mae hi’n anadlu’n iawn

Trafodwr galwadau: Fe ddywedoch chi ei bod hi’n effro. Ydi hi’n gallu siarad â chi?

Helpwr: rywfaint...mae hi’n ymddwyn yn rhyfedd iawn.

Trafodwr galwadau: Ond mae hi’n effro?

Helpwr: Ydi

*(Mae’r triniwr galwadau bellach yn fodlon bod y claf yn ymatebol ac yn anadlu)*

Trafodwr galwadau: Pa dabledi mae hi wedi eu cymryd?

Helpwr: Mae’r botel yn dweud co-codamol, dwi’n meddwl.

Trafodwr galwadau: Faint mae hi wedi eu cymryd?

Helpwr: Mae’n edrych fel tua 15 neu 16 efallai.

Trafodwr galwadau: Wnaeth hi eu cymryd nhw’n ddamweiniol?

Helpwr: Do. *(Mae’r athro’n cadarnhau i’r grŵp pe bai’r ateb yn ‘na’ yma, y byddai hyn
yn sbarduno ambiwlans yn awtomatig. Byddai’r sawl sy’n delio â’r alwad wedyn yn gofyn cwestiynau i benderfynu a oedd y claf yn teimlo fel lladd ei hun ac a oedd unrhyw lefel o risg naill ai i’r galwr neu i griw’r ambiwlans).*

Trafodwr galwadau: Ydi hi wedi pesychu unrhyw waed?

Helpwr: Nac ydi

Trafodwr galwadau: Ydi hi wedi taflu i fyny?

Helpwr: ‘Carly- wyt ti wedi taflu i fyny?’ Ydi, rydw i’n meddwl ei bod hi wedi taflu i fyny
yn gynharach, ond dydw i ddim yn gallu gweld dim yn ei hystafell hi yn awr.

Trafodwr galwadau: A oedd unrhyw waed yn yr hyn y gwnaeth hi ei daflu i fyny?

Helpwr: Carly, a oedd unrhyw waed ynddo? Na, mae hi’n ysgwyd ei phen.

Trafodwr galwadau: Allwch chi ofyn i Carly a yw hi wedi bod i’r toiled ac wedi sylwi ar unrhyw waed yn ei charthion?

Helpwr: Iawn... Na, mae hi’n ysgwyd ei phen eto.

Trafodwr galwadau: Oes ganddi unrhyw boen yn ei gwddf?

Helpwr: Nac oes

Trafodwr galwadau: Oes ganddi unrhyw boen yn ei brest?

Helpwr: Nac oes

Trafodwr galwadau: A oes ganddi unrhyw boen yn ei chefn?

Helpwr: Nac oes

Trafodwr galwadau: A oes ganddi unrhyw boen yn ei bol?

Helpwr: Nac oes

Trafodwr galwadau: Ydi hi’n teimlo bod ei chalon yn rasio’n gyflym iawn yn ei brest neu’n
colli curiadau?

Helpwr: Dydw i ddim yn gwybod.

Trafodwr galwadau: Fe ddywedoch chi ei bod hi’n ymddwyn yn rhyfedd iawn.
Ydi hi’n ymddangos yn ddryslyd neu’n anodd ei deffro?

Helpwr: Ydi – dydi hi ddim yn gwneud unrhyw synnwyr. *(Mae’r ateb hwn yn ei gwneud
yn glir bod angen ambiwlans).*

Trafodwr galwadau: Mae’r ambiwlans yn cael ei drefnu i chi’n awr.

Trafodwr galwadau: Felly, dyma’r cyfeiriad y byddwn yn anfon yr ambiwlans ato:
(*yn darllen y cyfeiriad yn ôl).* Allwch chi gadarnhau bod hynny’n gywir?

Helpwr: Ydi

Trafodwr galwadau: A oes unrhyw wybodaeth bellach a fydd yn helpu’r criw i ddod
o hyd i’r cyfeiriad?

Helpwr: Nac oes

Trafodwr galwadau: Ac a yw’r lle’n ddiogel?

C: Ydi

Trafodwr galwadau: Mae’r ambiwlans yn cael ei drefnu ar hyn o bryd, ond mae angen i mi ofyn ychydig mwy o gwestiynau i chi, ond ni fydd hyn yn arafu’r ambiwlans rhag eich cyrraedd. Iawn?

Helpwr: Iawn

Trafodwr galwadau: Yr hyn rydw i eisiau i chi ei wneud yn awr yw casglu ynghyd yr holl feddyginiaethau a phecynnau a’u rhoi mewn bag ynghyd ag unrhyw feddyginiaeth neu gofnodion meddygol eraill a’u rhoi i’r criw cyn gynted ag y byddant yn cyrraedd. Allwch
chi wneud hynny i mi?

Helpwr: Gallaf

Trafodwr galwadau: Gwnewch yn siŵr nad yw hi'n cymryd unrhyw beth i’w fwyta na’i yfed.

Helpwr: Iawn

Trafodwr galwadau: A gwnewch yn siŵr nad yw hi’n mynd yn rhy oer nac wedi gorboethi.

Helpwr: Iawn

Trafodwr galwadau: Felly, ydych chi’n mynd i aros gyda hi?

Helpwr: Ydw

Trafodwr galwadau: Iawn, mae arnaf eisiau i chi gadw llygad arni ac os bydd hi’n datblygu symptomau newydd, os bydd ei chyflwr yn gwaethygu, os bydd pethau’n newid neu os bydd gennych chi bryderon eraill, ffoniwch 999 ar unwaith a rhoi gwybod i ni. Allwch chi wneud hynny?

Helpwr: Gallaf

Trafodwr galwadau: A pheidiwch â ffonio unrhyw un arall ar y rhif hwn rhag ofn y bydd angen i ni eich ffonio’n ôl.

Helpwr: Iawn

*(Efallai y bydd y sawl sy’n delio â’r alwad yn gofyn rhai cwestiynau ychwanegol yma am y lleoliad/cyfeiriad)*

*(Yn dibynnu ar lefel y sgwrs gyda’r cynorthwyydd, mae’n bosibl y bydd y sawl sy’n delio â’r alwad yn aros ar y ffôn gyda’r galwr neu mae’n bosibl y bydd yn dewis gorffen yr alwad.)*

Trafodwr galwadau: Mae help ar y ffordd ac rwy’n mynd i’ch gadael chi yn awr, ond peidiwch ag anghofio os bydd hi’n datblygu symptomau newydd, os bydd ei chyflwr yn gwaethygu,
os bydd unrhyw newid neu os bydd gennych chi unrhyw bryder arall, ffoniwch 999 ar unwaith a rhoi’r wybodaeth ddiweddaraf i ni. Ydi hynny’n iawn?

Helpwr: Ydi

**Rôl tri – strôc**

Gweithredwr yr alwad (athro): Helo, gweithredwr y gwasanaethau brys.
Pa wasanaeth sydd ei angen arnoch? Tân, heddlu neu ambiwlans?

Helpwr: Ambiwlans

Mae’r gweithredwr galwadau’n cysylltu.

Trafodwr galwadau: Gwasanaeth ambiwlans, beth yw cyfeiriad yr argyfwng?

Cynorthwyydd: yn rhoi’r cyfeiriad

Trafodwr galwadau: Allwch chi roi’r cyfeiriad llawn i mi eto i gadarnhau?

Cynorthwyydd: yn rhoi’r cyfeiriad

Trafodwr galwadau: Alla i gymryd eich rhif ffôn cyswllt os gwelwch yn dda?

Helpwr: yn rhoi’r rhif ffôn

Trafodwr galwadau: Ai ffonio amdanoch chi eich hun neu rywun arall ydych chi?

Helpwr: Rhywun arall

Trafodwr galwadau: Ydyn nhw’n wryw ynteu’n fenyw? *(Mae’r athro'n cadarnhau i’r grŵp fod hwn yn gwestiwn pwysig ar gyfer gweddill galwad 999 - er enghraifft, os yw’r unigolyn yn fenyw gyda phoen yn yr abdomen, byddai’r cwestiynau a ganlyn yn wahanol ar gyfer dyn sydd â phoen yn yr abdomen).*

Helpwr: Gwryw

Trafodwr galwadau: Beth sydd wedi digwydd heddiw?

Helpwr: Rydw i yn y parc gyda fy nhaid ac nid yw’n teimlo’n dda. Dwi’n meddwl ei fod yn cael strôc.

Trafodwr galwadau: Ydi o’n ymatebol?

Helpwr: Ydi

Trafodwr galwadau: Ydi o’n anadlu’n normal?

Helpwr: Ydi. Mae’n anadlu’n iawn.

Trafodwr galwadau: A yw wedi colli mwy na llond mwg o waed yn ystod yr 20 munud diwethaf? *(does dim trawma mawr wedi digwydd)*

Helpwr: Naddo

Trafodwr galwadau: Alla i siarad ag ef os gwelwch yn dda? (*gwirio lefel yr ymateb)*

Helpwr: Dydw i ddim yn meddwl. Mae’n siarad yn rhyfedd. Mae’n siarad yn aneglur iawn.

Trafodwr galwadau: Ond mae’n dal yn ymateb ac yn anadlu?

Helpwr: Ydi

Trafodwr galwadau: Iawn. Alla i ofyn i chi roi eich llaw ar ei frest, ei gefn neu ei stumog*,*
a dweud wrthyf sut mae’r tymheredd yn teimlo os gwelwch yn dda?

Helpwr: Mae’n gynnes.

Trafodwr galwadau: Ydi eich taid yn welw iawn, yn las neu’n lliw marwol?

Helpwr: Mae’n edrych ychydig yn welw

Trafodwr galwadau: Iawn... (*gan gwestiynu ymhellach)* ydi o’n welw iawn neu’n las?

Helpwr: Nac ydi. Dim ond ychydig yn welw.

Trafodwr galwadau: A ydi o erioed wedi cael diagnosis o drawiad ar y galon neu angina?

Helpwr: Naddo

Trafodwr galwadau: A ydi o wedi cael unrhyw boen yn ei frest, rhan uchaf ei gefn neu ei stumog?

Helpwr: Naddo

Trafodwr galwadau: A oes ganddo unrhyw boen yn ei fraich, ei wddf neu ei ysgwydd?

Helpwr: Nac oes

Trafodwr galwadau: Ydi o’n cael trafferth o’r newydd codi ei ddwy fraich?

Helpwr: Ydi

Trafodwr galwadau: Fe wnaethoch chi sôn fod ei leferydd yn aneglur.
Ydi hynny’n normal iddo?

Helpwr: Nac ydi

Trafodwr galwadau: Ac a yw ei leferydd yn dal yn aneglur ar hyn o bryd?

Helpwr: Ydi

Trafodwr galwadau: A gafodd anaf i’w ben yn ystod y 7 diwrnod diwethaf?

Helpwr: Naddo…. Am wn i. ‘Taid, ydych chi wedi taro eich pen yn ddiweddar?’
Dydw i ddim yn meddwl. Mae’n ymddangos ei fod yn ysgwyd ei ben.

Trafodwr galwadau: A yw wedi cael y symptomau hynny am fwy na 5 awr?

Helpwr: Na, dim ond newydd ddigwydd, fel y dywedais wrthych.

Trafodwr galwadau: Mae’r ambiwlans yn cael ei drefnu i chi’n awr.

Felly, dyma’r cyfeiriad y byddwn yn anfon yr ambiwlans ato: (*yn darllen y cyfeiriad yn ôl).* Allwch chi gadarnhau bod hynny’n gywir?

Helpwr: Ydi, mae’n gywir

Trafodwr galwadau: A oes unrhyw wybodaeth bellach a fydd yn helpu’r criw i ddod
o hyd i’r cyfeiriad?

Helpwr: Nac oes

Trafodwr galwadau: Ac a yw’r lle’n ddiogel?

Helpwr: Ydi

Trafodwr galwadau: Mae’r ambiwlans yn cael ei drefnu ar hyn o bryd, ond mae angen
i mi ofyn ychydig mwy o gwestiynau i chi, ond ni fydd hyn yn arafu’r ambiwlans rhag eich cyrraedd. Iawn?

Helpwr: Iawn

Trafodwr galwadau: Yr hyn rydw i eisiau i chi ei wneud yn awr yw aros gydag ef ac os yw’n dechrau peidio ymateb neu os nad yw’n gallu dal ei ben i fyny, rhowch ef i orwedd yn ofalus a’i droi ar ei ochr neu gynnal ei ben - allwch chi wneud hynny i mi?

Helpwr: Ydi.

Trafodwr galwadau: A gwnewch yn siŵr nad yw’n mynd yn rhy oer nac yn gorboethi?

Helpwr: Iawn

Trafodwr galwadau: Rydw i eisiau i chi gadw llygad aro ac os bydd yn datblygu symptomau newydd, os bydd ei gyflwr yn gwaethygu, os bydd pethau’n newid neu os bydd gennych chi bryderon eraill, ffoniwch 999 ar unwaith a rhoi gwybod i ni. Allwch chi wneud hynny?

Helpwr: Iawn

Trafodwr galwadau: A pheidiwch â ffonio unrhyw un arall ar y rhif hwn rhag ofn y bydd angen i ni eich ffonio’n ôl.

Helpwr: Iawn

Trafodwr galwadau: Ydi o’n dal i anadlu’n braf ac yn rheolaidd?

Helpwr: Ydi

*(Yn dibynnu ar lefel y sgwrs gyda’r galwr, mae’n bosibl y bydd y sawl sy’n delio â’r alwad
yn aros ar y ffôn gyda’r cynorthwyydd neu mae’n bosibl y bydd yn dewis gorffen yr alwad.)*

Trafodwr galwadau: Felly, ydych chi’n mynd i aros gydag ef?

Helpwr: Ydw

Trafodwr galwadau: Mae help ar y ffordd ac rwy’n mynd i’ch gadael chi yn awr. Peidiwch
ag anghofio, os bydd yn datblygu symptomau newydd, os bydd ei gyflwr yn gwaethygu,
os bydd pethau’n newid neu os bydd gennych chi bryderon eraill, ffoniwch 999 ar unwaith
a rhoi gwybod i ni. Ydi hynny’n iawn?

Helpwr: Ydi

**Rôl pedwar – adwaith alergaidd difrifol**

Gweithredwr yr alwad (athro): Helo, gweithredwr y gwasanaethau brys.
Pa wasanaeth sydd ei angen arnoch? Tân, heddlu neu ambiwlans?

Helpwr: Ambiwlans

Mae’r gweithredwr galwadau’n cysylltu.

Trafodwr galwadau: Gwasanaeth ambiwlans, beth yw cyfeiriad yr argyfwng?

Cynorthwyydd: yn rhoi’r cyfeiriad

Trafodwr galwadau: Allwch chi roi’r cyfeiriad llawn i mi eto i gadarnhau?

Cynorthwyydd: yn rhoi’r cyfeiriad

Trafodwr galwadau: Alla i gymryd eich rhif ffôn cyswllt os gwelwch yn dda?

Helpwr: yn rhoi’r rhif ffôn

Trafodwr galwadau: Ai ffonio amdanoch chi eich hun neu rywun arall ydych chi?

Cynorthwywr: rhywun arall

Trafodwr galwadau: Ydyn nhw’n wryw ynteu’n fenyw? *(Mae'r athro’n cadarnhau i’r grŵp
fod hwn yn gwestiwn pwysig ar gyfer gweddill galwad 999 - er enghraifft, os yw’r unigolyn
yn fenyw gyda phoen yn yr abdomen, byddai’r cwestiynau a ganlyn yn wahanol ar gyfer
dyn sydd â phoen yn yr abdomen.)*

Helpwr: Gwryw

Trafodwr galwadau: Beth sydd wedi digwydd heddiw?

Helpwr: Rydw i allan gyda fy ffrind ac mae wedi cael ei bigo gan wenynen.
Mae’n cael adwaith alergaidd pan mae hynny'n digwydd.

Trafodwr galwadau: Ydi o’n ymatebol?

Helpwr: Ydi

Trafodwr galwadau: Ydi o’n anadlu?

Helpwr: Ydi

Trafodwr galwadau: Ydi o’n brwydro’n arw am bob anadl?

Helpwr: Ydi, mae’n cael trafferth anadlu

Trafodwr galwadau: Ydi ei wefusau, ei wyneb, ei wddf neu ei dafod wedi chwyddo’n gyflym?

Helpwr: Ydi

Trafodwr galwadau: Iawn, mae’r ambiwlans yn cael ei drefnu i chi’n awr.

Felly, dyma’r cyfeiriad y byddwn yn anfon yr ambiwlans ato: (*yn darllen y cyfeiriad yn ôl).* Allwch chi gadarnhau bod hynny’n gywir?

Helpwr: Ydi

Trafodwr galwadau: A oes unrhyw wybodaeth bellach a fydd yn helpu’r criw i ddod
o hyd i’r cyfeiriad?

Helpwr: Nac oes

Trafodwr galwadau: Ac a yw’r lle’n ddiogel?

Helpwr: Ydi

Trafodwr galwadau: Mae’r ambiwlans yn cael ei drefnu ar hyn o bryd, ond mae angen
i mi ofyn ychydig mwy o gwestiynau i chi, ond ni fydd hyn yn arafu’r ambiwlans rhag eich cyrraedd. Iawn?

Helpwr: Iawn

Trafodwr galwadau: A oes ganddo epi-pen y mae i fod i’w ddefnyddio os bydd hyn
yn digwydd?

Helpwr: Oes, mae wedi ei ddefnyddio’n barod.

Trafodwr galwadau: Ardderchog. Da iawn. Ydi hynny wedi ei helpu?

Helpwr: Ychydig

Trafodwr galwadau: Da iawn. Oes gennych chi wrth-histaminau ar gael?

Helpwr: Na… dydw i ddim yn meddwl.

Trafodwr galwadau: Yr hyn rydw i eisiau i chi ei wneud yn awr yw gwneud yn siŵr
ei fod yn eistedd mor syth ag sy’n gyfforddus gan y bydd hynny’n helpu gyda’i anadlu
- ydi hynny’n iawn?

Helpwr: Ydi, mae hynny’n iawn.

Trafodwr galwadau: A yw’n defnyddio anadlyddion o unrhyw fath ar gyfer ei anadlu?

Helpwr: Nac ydi

Trafodwr galwadau: Rydw i eisiau i chi aros gydag ef ac os bydd yn cael ffit neu os yw’n mynd yn gysglyd neu’n anymwybodol, rhowch ef i orwedd yn ofalus a’i droi ar ei ochr a chynnal ei ben - allwch chi wneud hynny i mi?

Helpwr: Iawn.

Trafodwr galwadau: Peidiwch â gadael iddo gael unrhyw beth i’w fwyta na’i yfed.

Helpwr: Iawn

Trafodwr galwadau: A gwnewch yn siŵr nad yw’n mynd yn rhy oer nac yn gorboethi.

Helpwr: Iawn

Trafodwr galwadau: Rydw i eisiau i chi gadw llygad aro ac os bydd yn datblygu symptomau newydd, os bydd ei gyflwr yn gwaethygu, os bydd pethau’n newid neu os bydd gennych chi bryderon eraill, ffoniwch 999 ar unwaith a rhoi gwybod i ni. Allwch chi wneud hynny?

Helpwr: Iawn

Trafodwr galwadau: A pheidiwch â ffonio unrhyw un arall ar y rhif hwn rhag ofn y bydd angen i ni eich ffonio’n ôl.

Helpwr: Iawn

Trafodwr galwadau: Ydi o’n dal i anadlu?

Helpwr: Ydi

*(Yn dibynnu ar lefel y sgwrs gyda’r galwr, mae’n bosibl y bydd y sawl sy’n delio â’r alwad
yn aros ar y ffôn gyda’r cynorthwyydd neu mae’n bosibl y bydd yn dewis gorffen yr alwad.)*

Trafodwr galwadau: Felly, ydych chi’n mynd i aros gydag ef?

Helpwr: Ydw

Trafodwr galwadau: Mae help ar y ffordd ac rwy’n mynd i’ch gadael chi yn awr. Peidiwch
ag anghofio, os bydd yn datblygu symptomau newydd, os bydd ei gyflwr yn gwaethygu,
os bydd pethau’n newid neu os bydd gennych chi bryderon eraill, rydw i eisiau i chi ffonio 999 ar unwaith a rhoi gwybod i ni. Ydi hynny’n iawn?

Helpwr: Ydi